परन्तु उपकार के आत्मिक वरदान के कदाचित् गहरे अर्थ हैं। क्योंकि यह पवित्र आत्मा के द्वारा दिए जाने वाले आत्मिक वरदानों में से एक है, जिनमें से सभों को मसीह की देह के निर्माण के लिए दिया जाता है, उपकार के वरदान का आत्मिक पहलू व्यावहारिक पहलू से कहीं अधिक महत्वपूर्ण है। उपकार के आत्मिक वरदान को प्राप्त करने वाले लोगों को ऐसे लोगों की पहचान करने की अनूठी क्षमता दी गई है, जो सन्देह, भय और अन्य तरह की आत्मिक लड़ाइयों से जूझ रहे हैं। वे आत्मिक आवश्यकता में पड़े हुओं की ओर दयालुता से भरे हुए शब्द, समझ और करुणामय आचरण के साथ आगे बढ़ते हैं, और उनके पास पवित्र शास्त्र के आत्मिक सत्य को दृढ़ता और प्रेम में होकर बोलने की अनूठी क्षमता होती है। उनके शब्द आत्मिक रूप से कमजोर और थके हुओं के लिए "चांदी की टोकरियों में सोने के सेब" जैसे होते हैं (नीतिवचन 25:11)। ये सहायता प्रदान करने वाले मसीही विश्वासी सच्चे और हर्ष और आत्मविश्वास से बोले गए शब्दों के साथ निराश मन की चिन्ता को समाप्त कर सकते हैं।